Referat fra møte i Foreldrerådets Arbeidsutvalg (FAU) – Januar 2019

Sted: Personalrommet, Vinderen skole

Tid: Mandag 7. januar 2019

Møteleder: Kirsti Ellefsen

Referent: Lisbet Sørgjerd

|  |
| --- |
| Orientering fra skolens ledelse, **Rektor Tore Haugen** |
| Vi er inne i et nytt budsjettår og budsjettet er litt bedre fordi elevprisen og dermed grunnfinansieringen er bedre. Vinderen skole ligger an til å få 65 000 kr pr elev mot 59 000 kr i 2018. Men deler av denne økningen kan bli spist opp av økte kostnader for lærernormen samt lønnsregulering for lærerne. Skolen får også økte kostnader til bla IT-lisenser som tidligere ble dekket av UDE. Likefullt ser det ut som rektor får i år muligheter til å bemanne opp med en til to lærerstillinger, og dette vil hjelpe mye i mtp oppfølging av elever som trenger tilpasset undervisning.  Når det gjelder spørsmålet om en egen beregning for skoler som kommer dårlig ut av ressursfordelingsmodellen har ikke rektor fått mer informasjon om dette. Et annet argument for Vinderen skole at beregningen også må hensynta forholder seg til gruppemodell problematikken. Dvs at dersom skolen har 59-62 elever på et trinn utfordres økonomien mtp antall klasser. Byråden har signalisert at dette bør sees på. Rektor mener det fortsatt er viktig at det jobbes med en bedre modell for skoler som kommer dårlig ut og at man kommer nærmere lærernormen enn i dag.  For 2019 forventer rektor at skolen går i balanse, men dette fordrer ingen uforutsette kostnader, og det er heller ikke rom for noen investeringer, for eksempel nye pulter, bøker, læreverk mm. Rektor vil informere FAU grundig om budsjettet når dette er lagt.  Aktivitetsskolen får litt mindre tilskudd i 2019, hovedsakelig grunnet gratis kjernetid for 1. klasse, dette blir ikke kompensert fullt ut og det er mulig at AKS må redusere bemanningen og dermed aktiviteten noe som følge av dette.  Vikar for inspektøren har sluttet, og Inger Lise Hølto er tilbake fra foreldrepermisjon i februar. I mellomtiden dekker rektor hennes rolle. Ellers er man godt i gang med skoleåret og klassene er tilbake til normal rutine etter juleferien.  Nye lærerplaner innføres fra høsten og dette forberedes nå. Hensikten med de nye planene er hovedsakelig at det skal bli færre mål/emner og at det heller skal gås i dybdene i emnene. Det er fortsatt stort fokus på grunnleggende ferdigheter, og det å lære å lære. Livsmestring kommer inn som et eget fag, og globalisering blir et eget emne. Planen angir minimumstimetall, og skolens driftsstyre kan vedta å legge til ytterligere timer, for eksempel 1 time ekstra engelsk på 3. trinn. Alle interessenter i samfunnet ønsker sine tema inn i skolen, men hovedfokus er: Lese, skrive og regne.  Førsteklasse til neste år: Det vil bli færre elever til neste år som må henvises til andre skoler. Foresatte blir innkalt til møte med grundig informasjon om dette i jan/feb. |
| Andre saker |
| **Skolepolitikk:**  Representanter fra Vinderen FAU hadde møte med FAU fra Smestad, Slemdal, Smestad og Bestum tirsdag 8. januar, for å diskutere samarbeid rundt budsjettsaken. Hensikten blir å diskutere hva man sammen kan gjøre for å sikre bedre finansiering og beskrive hva skolene grunnleggende sett er enige om.  Deloitte -rapporten fra 2017 som utarbeidet **forslag til endring i**ressursfordelingsmodellen sa "at det i praksis vil være svært vanskelig å drive grunnskole for under 70 000 kr per elev". Inflasjonsjustert vil 70.000 kr være 73.700 kr i dag. Dette har nåværende byråd tydeligvis ikke hensyntatt i dagens grunnskolefinansiering. Dette er påpekt overfor politikerne og følges opp videre.  Siden det snart er valgkamp blir videre arbeid å gi politikerne nok argumenter for problemstillingen og eksemplifisere utfordringene.  Aftenposten følges fortsatt opp for å lage sak.  **Foreldreforedrag:**  Barnevakten er valgt til årets forelderforedrag. Gruppen avtaler tidspunkt og sender ut invitasjon når dette er klart. Videre ønsker barnevakten et mer langsiktig samarbeid og det planlegges et møte med FAU for mer informasjon om dette.  **Skolemiljøgruppa** finner ny skolefotograf.  **Trafikk**: Har ikke hatt møte siden sist. Fortsatt viktig å sikre at trafikkvakten er på plass. Instruksen om trafikk og parkering rundt skolen sendes ut.  **AKS gruppen**: Har hatt møte med AKS leder. Det formidles at ansatte har stor bevissthet rundt kontakt med foresatte og konflikthåndtering. Det jobbes med implementering av rutiner og retningslinjer, og dette gjennomgås ofte med de ansatte. AKS-leder er bekymret for budsjettet som reduseres pga innføring av gratis kjernetid for 1. klasse. Presentasjon av de ansatte etterlyses, følges opp av AKS leder.  Spørsmål fra foreldre vedr informasjon om fritidsaktiviteter: AKS formidler ikke informasjon om fritidsaktiviteter, AKS har ikke mandat til dette på Vinderen, Når det gjelder å få elevene til aktiviteter er dette et kapasitetsspørsmål. Per nå er det kun skiskolen AKS er involvert i.  **Bedre samarbeid med venneforeningen:** FAU ønsker å invitere representant fra venneforeningen. Det sjekkes ut med rektor hvordan venneforeningen kan bidra i enda større grad.  **Neste møte: man 4. februar.** |

Oppmøte

|  |  |  |
| --- | --- | --- |
| Representant | Klasse | Til stede |
| Carine Møller Mortensen | 1a | x |  |  |  |
| Vita Galdike | 1b | x |  |  |  |
| Nils Christian Opsjøn Utheim | 2a | X |  |  |  |
| Gudrun Helene Abel Engh | 2b | X |  |  |  |
| Hans Jacob Michelsen | 2c | x |  |  |  |
| Thorkil Aschehoug | 3a | forfall |  |  |  |
| Liv Jægersborg | 3b | x |  |  |  |
| Ida Øygaard Haavardsholm | 3c | X |  |  |  |
| Kirsti Ellefsen | 4a | X |  |  |  |
| Morten Hammer | 4b | x |  |  |  |
| Fredrik Berger | 4c | x |  |  |  |
| Hans Christian Brodtkorb | 5a | x |  |  |  |
| Mari Schrumpf | 5b | X |  |  |  |
| Ann Charlotte Pedersen | 5c | forfall |  |  |  |
| Andreas Arntzen | 6a | X |  |  |  |
| Morten Muribø | 6b | X |  |  |  |
| Thomas Martin Kristensen | 6c | X |  |  |  |
| Johanna Arnell Madsen | 7a | x |  |  |  |
| Cecilie Gudesen Torp | 7b | forfall |  |  |  |
| Lisbet Sørgjerd | 7c | x |  |  |  |